[[Fil:Ørstedsparken sommer 1.jpg|thumb|250px|Søen i Ørstedsparken.]]
En anden meget populær park er [[Kongens Have]] i det centrale København. Denne park er anlagt i 1606 som en privat park for kongen, når han opholdt sig på [[Rosenborg Slot]], som ligger i parkens nordlige ende.<ref>[http://www.slke.dk/slotshaver/kongens-have/ www.slke.dk/slotshaver/kongens-have/] {{Webarchive|url=https://web.archive.org/web/20131203112833/http://www.slke.dk/slotshaver/kongens-have/ |date= 3. december 2013 }} [[Styrelsen for Slotte og Kulturejendomme]] Om Rosenborg Slot</ref> Ved anlæggelsen lå park og slot uden for Københavns volde. Parken har været åben for publikum siden starten af 1700-tallet.<ref>[http://www.aok.dk/byen-rundt/kongens-have www.aok.dk] [[Alt om København|AOK]] om Kongens Have</ref> Centralt i byen langs de tidligere volde findes en række parker, hvoraf Tivoli er den mest kendte. Derudover kan parkerne [[Ørstedsparken]], [[Botanisk Have (København)|Botanisk Have]], [[Østre Anlæg (København)|Østre Anlæg]], parken omkring [[Kastellet]] og parken omkring [[Stadsgraven]] henføre deres historie til de gamle volde. Voldanlæggets geografi kan genfindes i den specielle snoede udformning af søerne i parkerne. Botanisk Have kan derudover fremvise et stort kompleks af drivhuse fra det 19. århundrede, herunder det 16 m høje palmehus, med [[tropisk klima]].
Kultur